અમદાવાદ: અમદાવાદ માટે છેક ર૦૧૦માં સો ટકા વિસ્તારને પાણી અને ગટરની સુવિધાથી આવરી લેવાનો સ્વર્ણિમ ગોલ કોર્પોરેશન દ્વારા જાહેર કરાયો હતો. ત્યાર બાદ તો અવનવી જાહેરાતો થઇ. હવે તંત્ર ‘લવેબલ, લિવેબલ, સ્માર્ટ અમદાવાદ’નાં ઢોલ નગારાં પીટી રહ્યું છે, પરંતુ કડવી વાસ્તવિકતા એ છે કે આજે પણ શહેરના દસ ટકાથી વધુ વિસ્તારમાં પીવાનાં પાણીની સગવડ પૂરી પડાઇ નથી. સ્માર્ટ સિટીના દાવા વચ્ચે ઉનાળાના પ્રારંભમાં જ શહેરમાં ટેન્કર રાજ જોવા મળ્યું છે. ખુદ કોર્પોરેશનનાં દરરોજનાં ૩રપ જેટલાં ટેન્કર નાગરિકોની તરસ છીપાવી રહ્યાં છે.